25.05.2015

***ANFP a lansat ediţia a VIII-a a***

***Competiţiei celor mai bune practici din administraţia publică din România***

Agenţia Naţională a Funcţionarilor Publici (ANFP) a deschis înscrierea în cea **de-a VIII-a ediţie a** **Competiţiei celor mai bune practici din administraţia publică din România**,competiţie care se adresează tuturor instituţiilor şi autorităţilor publice şi care are drept scop identificarea, evidenţierea şi diseminarea practicilor administrative inovative şi eficiente.

În acest sens, **instituţiile şi autorităţile publice** au posibilitateasă se înscrie în competiţie **cu proiectele de succes** pe următoarele tematici:

* **Pilonul 1: Cooperare internaţională pentru modernizarea serviciilor publice**
* **Pilonul 2: Mecanisme de eficientizare a comunicării interne şi de consolidare a imaginii publice**
* **Pilonul 3: Metode şi practici de stimulare a participării cetăţenilor la viaţa publică.**

Alegerea tematicilor a reprezentat un proces complex, fiind rezultatul consultării cu publicul țintă al ANFP, prin derularea unei cercetări în acest sens.

Subliniem că perioada de înscriere în competiţie este **25 mai – 30 iunie 2015**, înscrierea efectuându-se on-line prin completarea unei aplicaţii, disponibile pe website-ul [**www.anfp.gov.ro**](http://www.anfp.gov.ro), secţiunea **Inovaţie şi Calitate/ Competiţia**.

Pentru a face cunoscute rezultatele competiţiei, aplicaţiile câştigătoare vor fi **prezentate şi** **premiate în cadrul conferinţei *„Inovaţie şi calitate în sectorul public”***,care va avea loc în luna octombrie a anului 2015.

**„*Cooperarea internațională, comunicarea internă și participarea cetățenească sunt paliere care pot îmbogăți activitatea instituțională, care pot conduce la dezvoltare, de aceea ne-am gândit să le aducem în prim-plan anul acesta prin intermediul competiției. Sunt convins că în cadrul autorităților și instituțiilor publice se regăsesc numeroase inițiative care pot deveni bune practici, care să inspire și care să contribuie la atingerea performanței și implicit la progres. ”,* a fost mesajul preşedintelui ANFP*,* József BIRTALAN.**

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 22**